Source: http://www.mobatime.sk/profil-vseobecne-a-dodacie-podmienky.php
Timestamp: 2019-09-19 11:37:45+00:00
Document Index: 6196891

Matched Legal Cases: ['§ 273', '§ 273', 'čl. 3', '§ 409', '§ 536', 'čl. 7', '§ 373']

Všeobecné dodacie a platobné podmienky uzavreté v zmysle ust. § 273 obch. zákonníka
1.1. Dodávateľom sa pre účely uzatvárania zmlúv rozumie predávajúci, resp. zhotoviteľ, odberateľom sa rozumie kupujúci, resp. objednávateľ.
1.2. Pre vzťahy medzi dodávateľom a objednávateľom platia príslušné ustanovenia obchodného zákonníka, ev. občianskeho zákonníka a predpisy o ochrane spotrebiteľa a tieto Všeobecné dodacie a platobné podmienky (ďalej len „VDPP“). Odlišné dojednanie v zmluve majú prednosť pred znením týchto VDPP (§ 273 odst. 2 obch. zák.).
1.3. Zmluvné strany sa dohodli pre prípad, že odberateľom je fyzická osoba, ktorá nie je podnikateľom, že ich záväzkový vzťah sa bude riadiť režimom obchodného zákonníka a to podľa špecifík vzťahu ustanovenými o zmluve kúpnej alebo ustanoveniami zmluvy o dielo (čl. 3.1. týchto VDPP). Obsah tejto dohody potvrdzuje odberateľ podpisom príslušnej zmluvy. Týmto dojednaním nie sú dotknuté príslušné ustanovenia občianskeho zákonníka alebo zvláštne právne predpisy o spotrebiteľských zmluvách, adhezných zmluvách, zneužívajúcich klauzulách a iné ustanovenia smerujúce k ochrane spotrebiteľa.
1.4. Dodávateľ ani objednávateľ nie sú oprávnení bez predchádzajúceho písomného súhlasu druhej zmluvnej strany prevádzať práva a záväzky vyplývajúce pre neho z uzavretých zmlúv na tretie osoby.
2.1. Spoločnosť ELEKON, s.r.o. ako dodávateľ (ďalej len „ELEKON“) sa na základe písomnej alebo ústnej záväznej objednávky odberateľa zaväzuje dodať a odberateľ sa zaväzuje prevziať dodávku, ktorej špecifikácia, množstvo, cena a termín plnenia sú špecifikované v zákazke.
3. Zákazka
3.1. Zákazka môže byť špecifikovaná nasledujúcimi formami:
Kúpnou zmluvou podľa § 409 a násl. obchodného zákonníka v znení neskorších predpisov, pokiaľ ide o predaj tovaru určeného jednotlivo, alebo určeného množstva a druhu.
Zmluvou o dielo podľa § 536 a násl. obchodného zákonníku v znení neskorších predpisov, pokiaľ prevažná časť zákazky spočíva vo vykonaní činnosti alebo ak obsahuje dodávka aj montáž.
Objednávkou zo strany odberateľa a jej následným potvrdením zo strany dodávateľa, ak ide o dodávku malého rozsahu.
3.2. ELEKON si vyhradzuje právo rozhodnúť v súlade s príslušnými ustanoveniami obchodného zákonníka o forme špecifikácie zákazky.
4. Plnenie zákazky
4.1. Odberateľovi bude dodávka dodaná do dňa stanoveného v zákazke. Ak je termín vykonania dodávky určený stanovením lehoty (nie konštantným dňom dodania), je dodávateľ povinný informovať odberateľa preukázateľným spôsobom najmenej 5 pracovných dní pred dňom zahájenia dodávky.
4.2. V prípade omeškania s dodávkou sa ELEKON zaväzuje zaplatiť zmluvnú pokutu vo výške 0,3% z ceny dodávky za každý i začatý deň omeškania.
4.3. Ak je dohodnutá predplatba, resp. zálohová platba a odberateľ mešká s jej uhradením po lehote splatnosti, predlžuje sa dodacia lehota o dobu, počas ktorej bol odberateľ v omeškaní s platením predplatby, resp. zálohovej platby.
4.4. Miestom plnenia je sídlo spoločnosti ELEKON, pokiaľ nie je v zákazke stanovené inak. Prípadné náklady dopravy nesie odberateľ, pokiaľ nie je v zákazke stanovené inak.
4.5. Odberateľ nadobúda vlastnícke právo k dodávke úplným uhradením jej ceny (tzv. „výhrada vlastníckeho práva“). V prípade omeškania odberateľa s cenou dodávky alebo jej časti dlhší viac ako 180 kalendárnych dní, je ELEKON oprávnený písomne oznámiť odberateľovi, že využíva svoje oprávnenie založené dohodnutou výhradou vlastníckeho práva s tým, že vykoná na náklady odberateľa demontáž dodávky, alebo jej časti. Odberateľ je povinný vykonanie týchto opatrení umožniť a plniť povinnosti stanovené v ustanovení o vzájomnej súčinnosti príslušnej zmluvy, upravujúci konkrétny zmluvný vzťah. Účinky odstúpenia ELEKONU od príslušnej zmluvy nastanú, ak uvedie toto ELEKON výslovne v zaslanom oznámení o realizácii výhrady vlastníckeho práva.
4.6. Nebezpečenstvo poškodenia dodávky prechádza na odberateľa v dobe, keď prevezme dodávku od spoločnosti ELEKON, alebo keď tak nespraví včas, v dobe, v ktorej mu ELEKON umožní prevziať dodávku a odberateľ dodávku neprevezme.
4.7. Súčasťou dodávky je dodací list, ktorý sa považuje za doklad potrebný k prevzatiu a používaniu dodávky. Dodací list spoločne s Všeobecnými podmienkami pre poskytovanie záruky na dodávky spoločnosti ELEKON, s.r.o. (rozhodujúcim dňom je dátum prevzatia dodávky) slúži ako záručný list. Odovzdanie týchto dokladov sa uskutočňuje pri prevzatí dodávky v mieste plnenia. Jedno vyhotovenie dodacieho listu ako doklad o prevzatí obdrží ELEKON, druhé odberateľ.
4.8. Ak tomu odpovedá charakter dodávky, môže byť dodací list nahradený odovzdávacím protokolom.
4.9. V prípade, že dôjde k udalostiam, ktoré sa nedajú v dobe uzatvárania zmluvných vzťahov predpokladať a ktoré nie sú zavinené zmluvnými stranami („vis major“) a spôsobia dodávateľovi prekážku v plnení jeho zmluvných povinností, je dodávateľ oprávnený posunúť lehotu plnenia o dobu, počas ktorej tieto prekážky trvali a primerane tiež o dobu, potrebnú k rozbehu svojej normálnej činnosti.
5. Cena, platobné podmienky
5.1. Cena dodávky a doba splatnosti sú stanovené v zákazke.
5.2. Ak je dohodnutá predplatba, resp. zálohová platba, odberateľ je povinný ju uhradiť na základe zálohového listu v uvedenom termíne splatnosti.
5.3. Pri platbe po dodávke vzniká spoločnosti ELEKON právo na fakturáciu dňom odovzdania dodávky odberateľovi. Odberateľ sa zaväzuje zaplatiť cenu dodávky do 14 dní od vystavenia faktúry, ak nie je v zmluve dohodnuté inak.
5.4. V prípade nezaplatenia faktúry v lehote splatnosti sa odberateľ zaväzuje zaplatiť zmluvnú pokutu vo výške 0,3 % z dlžnej čiastky za každý i začatý deň omeškania až do samotného zaplatenia dlžnej čiastky.
5.5. Nezaplatenie faktúry alebo zálohového listu v lehote splatnosti je podstatným porušením zmluvy.
6. Zodpovednosť za závady, záruka za kvalitu
6.1. ELEKON zodpovedá za to, že dodávka bude dodaná v množstve a v ďalších špecifikáciách uvedených v zákazke.
6.2. ELEKON preberá za dodávku záruku v rozsahu záručnej doby a za daných záručných podmienok (viď záruční list).
6.3. Závady je odberateľ povinný reklamovať písomne a bez zbytočného odkladu v záručnej dobe.
6.4. Nárok na vykonanie záručnej opravy zaniká v prípade, že nie sú vysporiadané všetky záväzky odberateľa k spoločnosti ELEKON tak, ako sa odberateľ zaručil.
7. Odstúpenie od zákazky
7.1. Odberateľ môže jednostranne odstúpiť od zákazky najneskôr do 14 dní pred termínom plnenia (tzv. „odstupné“), alebo v prípadoch stanovených obchodným zákonníkom.
7.2. ELEKON môže jednostranne odstúpiť od zákazky v prípade podstatného porušenia zmluvy a v prípadoch stanovených obchodným zákonníkom.
7.3. Prehlásenie o odstúpení musí byť písomné, musí v ňom byť uvedený dôvod odstúpenia a musí byť doručené druhej strane doporučene. Doručením prehlásenia o odstúpení sa zákazka ruší.
7.4. V prípade odstúpenia odberateľom formou odstupného (čl. 7.1. týchto VDPP) sa tento zaväzuje uhradiť v prospech spoločnosti ELEKON odstupné, ktoré predstavuje 10 % z dojednanej ceny dodávky, a to najneskôr do 14 dní od odstúpenia od zákazky. Tým nie je dotknutý nárok dodávateľa na náhradu škody a už vzniknutých nákladov podľa § 373 a násl. obchodného zákonníka.
8.1. ELEKON i odberateľ sa zaväzujú dodržovať povinnosti uvedené v týchto podmienkach. Tento svoj záväzok potvrdia podpisom príslušnej zmluvy.
8.2. Prípadné zmeny alebo doplnky týchto Všeobecných dodacích a platobných podmienok a príslušné zmluvy musia mať písomnú formu a musia byť podpísané k tomu oprávnenými zástupcami oboch zmluvných strán.
8.3. Prípadná neplatnosť niektorej časti zmluvy nemá za následok neplatnosť celej zmluvy.